শিলচর বিমানবন্দরে পা রাখতেই অসম পুলিশের বাধার মুখে পড়েন তৃণমূলের প্রতিনিধি দল। আর তার পরেই কলকাতায় তুমুল বিরোধিতার সুর শোনা গেল মুখ্যমন্ত্রী তথা তৃণমূল কংগ্রেস নেত্রী মমতা বন্দ্যোপাধ্যায়ের মুখে। তিনি চরম হুঁশিয়ারিও দিয়ে রাখলেন। ইতিমধ্যেই বিজেপি দাবি করেছে, অসমের পরে পশ্চিমবঙ্গেও নাগরিক পঞ্জী তৈরি করা হবে। আর এর জবাবে এদিন মমতা বলেন, ক্ষমতা থাকলে করে দেখাক। বাংলায় হাত দিতে দেবে না তৃণমূল কংগ্রেস।